Ministru kabineta rīkojuma projekta

**“Par valsts nekustamā īpašuma nodošanu bez atlīdzības Ogres novada pašvaldības īpašumā”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav nepieciešams aizpildīt. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrijas iniciatīva, Nekustamā īpašuma un valsts mantas apsaimniekošanas komisijas 2018.gada 24.oktobra sēdes lēmums (protokols Nr.17, 3.punkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 27.aprīļa rīkojuma Nr.266 “Par valsts nekustamo īpašumu nodošanu bez atlīdzības Ogres novada pašvaldības īpašumā” (<https://likumi.lv/ta/id/281805>) 1.1.apakšpunktā Izglītības un zinātnes ministrijai (turpmāk – ministrija) dots uzdevums nodot Ogres novada pašvaldības (turpmāk – pašvaldība) īpašumā valsts nekustamo īpašumu (nekustamā īpašuma kadastra Nr.7401 003 0312) Meža prospektā 13, Ogrē, Ogres novadā (turpmāk – valsts nekustamais īpašums).  Valsts nekustamais īpašums sastāv no zemes vienības 0,8625 ha platībā (zemes vienības kadastra apzīmējums 7401 003 0755) un būves – skolas (būves kadastra apzīmējums 7401 003 0312 001) – Meža prospektā 13, Ogrē, Ogres novadā, īpašuma tiesības nostiprinātas Latvijas valstij ministrijas personā Ogres rajona tiesas Zemesgrāmatu nodaļas Ogres pilsētas zemesgrāmatas nodalījumā Nr.100000352046. Valsts nekustamais īpašums atrodas ministrijas padotībā esošas izglītības iestādes Ogres tehnikums lietošanā.  Ņemot vērā, ka valsts nekustamajā īpašumā tika īstenots Klimata pārmaiņu finanšu instrumenta līdzfinansētais projekts Nr.KPFI-5/39 “Kompleksi risinājumi siltumnīcefekta gāzu emisiju samazināšanai Ogres Amatniecības vidusskolas ēkās” un pēcuzraudzības periods, kura laikā jānodrošina projekta rezultātu ilgtspēja, beidzās 2018.gada 17.aprīlī, pašvaldība 2016.gada 15.decembra vēstulē “Par Meža prospekta 13, Ogrē, Ogres novadā, pārņemšanu” norādīja, ka valsts nekustamā īpašuma pārņemšana pašvaldības īpašumā iespējama tikai pēc 2018.gada 17.aprīļa.  Pašvaldība valsts nekustamo īpašumu vēl nav pārņēmusi savā īpašumā un laikā no 2016.gada līdz šim brīdim situācija ir mainījusies. No 2018.gada 22.janvāra tiek īstenots Eiropas Savienības fondu darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” projekts “Nodarbināto personu profesionālās kompetences pilnveide”. Ogres tehnikums ir iesaistījies projekta īstenošanā, piedāvājot nozarē strādājošajiem profesionālās tālākizglītības, profesionālās pilnveides un neformālās izglītības programmas. Tiek izstrādāti un stājas spēkā jauni profesijas standarti, prasības profesionālajai kvalifikācijai, piemēram, meža mašīnu mehāniķa vietā no 2019.gada septembra tehnikumam jāuzsāk īstenot smago spēkratu mehāniķa izglītības programma. Telpas valsts nekustamajā īpašumā ir nepieciešamas Ogres tehnikumam profesionālās izglītības programmu īstenošanai un atbilstoša materiāli tehniskā nodrošinājuma izvietošanai.  Ministrijas Nekustamā īpašuma un valsts mantas apsaimniekošanas komisijas 2018.gada 24.oktobra sēdē (protokols Nr.17, 3.punkts) ir pieņemts lēmums grozīt Ministru kabineta 2016.gada 27.aprīļa rīkojumu Nr.266 “Par valsts nekustamo īpašumu nodošanu bez atlīdzības Ogres novada pašvaldības īpašumā” (svītrot no tā 1.1.apakšpunktu) un saglabāt valsts nekustamo īpašumu ministrijas valdījumā. Par pieņemto lēmumu pašvaldība ir informēta (ministrijas 2018.gada 26.oktobra vēstule Nr.4-7e/2018/3566).  Nekustamo īpašumu (nekustamā īpašuma kadastra Nr.7401 003 0275) – zemes vienību 1,3510 ha platībā (zemes vienības kadastra apzīmējums 7401 003 0275) un piecas būves - skola (būves kadastra apzīmējums 7401 003 0275 001), mehāniskā darbnīca (būves kadastra apzīmējums 7401 003 0275 002), garāža (būves kadastra apzīmējums 7401 003 0275 003), palīgēka (būves kadastra apzīmējums 7401 003 0275 004) un pagrabs (būves kadastra apzīmējums 7401 003 0275 005) – Upes prospektā 16, Ogrē, Ogres novadā, pašvaldība saskaņā ar Ogres novada domes 2014.gada 28.augusta lēmumu (prot. Nr.17, 32.§) „Par Latvijas valstij piederošā nekustamā īpašuma Meža prospekts 13, Ogre, Ogres nov., daļas un nekustamā īpašuma Upes prospekts 16, Ogre, Ogres nov., pārņemšanu Ogres novada pašvaldības īpašumā” izmanto, lai nodrošinātu likuma “Par pašvaldībām” (turpmāk – likums) 15.panta pirmās daļas 4.un 7.punktā noteikto funkciju izpildi - gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.), nodrošināt iedzīvotājiem sociālo palīdzību (sociālo aprūpi) (sociālā palīdzība maznodrošinātām ģimenēm un sociāli mazaizsargātām personām, veco ļaužu nodrošināšana ar vietām pansionātos, bāreņu un bez vecāku gādības palikušo bērnu nodrošināšana ar vietām mācību un audzināšanas iestādēs, bezpajumtnieku nodrošināšana ar naktsmītni u.c.).  Ministru kabineta rīkojuma projekts “Par valsts nekustamā īpašuma nodošanu bez atlīdzības Ogres novada pašvaldības īpašumā” attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības iedzīvotāji, Ogres tehnikuma izglītojamie. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina sabiedrības mērķgrupu tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| |  |  |  | | --- | --- | --- | |  | | | | 1. | Saistītie tiesību aktu projekti | Ar šā rīkojuma spēkā stāšanos spēku zaudē Ministru kabineta 2016.gada 27.aprīļa rīkojums Nr.266 “Par valsts nekustamo īpašumu nodošanu bez atlīdzības Ogres novada pašvaldības īpašumā”. | | 2. | Atbildīgā institūcija | Ministrija | | 3. | Cita informācija | Nav | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5.punkts.)  Rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. | |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar ministrijas valdījumā esošu valsts nekustamo īpašumu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. | |
| 3. | Sabiedrības līdzdalības rezultāti | Projekts šo jomu neskar. | |
| 4. | Cita informācija | Nav. | |
|  |  |  | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Ministrija un pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar. |
| 3. | Cita informācija | | Nav. |

Izglītības un zinātnes ministra vietā-

labklājības ministrs J.Reirs

I.Rozenštoka 67047765

Ilze.Rozenstoka@izm.gov.lv.lv